**Mentrau Cydweithredol dan Arweiniad Dinasyddion**

**Cwestiynau Cyffredin**

1. **Beth yw taliadau uniongyrchol?**

Trefn ble mae defnyddwyr gwasanaethau’n derbyn arian gan yr awdurdod lleol er mwyn dewis a threfnu cymorth eu hunain yn lle dibynnu ar wasanaethau’r awdurdod lleol.

1. **Beth yw mentrau cydweithredol?**

Grwpiau o bobl neu fusnesau sy’n cydweithio er lles pob aelod.

Maent yn fentrau annibynnol a reolir gan yr aelodau, sy’n galluogi aelodau i weithio tuag at amcanion economaidd, cymdeithasol a diwylliannol cyffredin.

1. **Beth yw ystyr “mentrau dan arweiniad dinasyddion”?**

Maent yn gyfres o syniadau i adeiladu cysylltiadau da gyda phobl sy’n gallu ein helpu i wireddu amcanion a dewis sut i fyw ein bywydau (manylion pellach yn <http://wacds.org.uk/>).

1. **Beth yw mentrau taliadau uniongyrchol/dan arweiniad dinasyddion?**

Mentrau sy’n cynnig dull amgen o reoli taliadau uniongyrchol.

Bydd pobl sy’n derbyn taliadau uniongyrchol yn aelodau sy’n berchen, rheoli a datblygu’r fenter gydweithredol. Yr aelodau sy’n cymryd pob penderfyniad am reoli’r fenter, gan gynnal dewis a rheolaeth pob anabl.

1. **Beth yw manteision mentrau taliadau uniongyrchol?**

Maent yn galluogi pobl sy’n derbyn taliadau uniongyrchol i fwynhau buddion y drefn (dewis, hyblygrwydd ac annibyniaeth), gan gynnig ffordd newydd o daclo rhai o’r rhwystrau tybiedig a gwirioneddol (cyfrifoldebau cyflogi pobl, gweinyddiaeth etc).

Gallant hefyd gynnig buddion eraill i aelodau, megis cymorth cyfoedion, rhannu adnoddau a hybu arloesi.

1. **Pwy sy’n cyflogi cynorthwywyr personol mewn mentrau taliadau uniongyrchol?**

Rhagwelwn bydd aelodau’r mentrau yn dewis, rheoli a chyfarwyddo eu cynorthwywyr personol. Ond, mae’n debyg taw’r mentrau fydd yn cyflogi’r cynorthwywyr personol ac yn gyfrifol am bethau fel yswiriant, cyflogres, gweinyddiaeth, anghydfodau etc (tua’r dyfodol, yr aelodau fydd yn pennu model pob menter).

1. **Pwy fydd yn derbyn y taliadau uniongyrchol o fewn mentrau taliadau uniongyrchol?**

Rhagwelwn bydd y person anabl yn derbyn ei daliadau uniongyrchol (tua’r dyfodol, yr aelodau fydd yn pennu model pob menter).

1. **Fydd y drefn hon yn cymryd lle cynlluniau cymorth taliadau uniongyrchol?**

Na. Bydd y mentrau hyn yn gweithio ochr yn ochr â’r cynlluniau cymorth, gan ddarparu opsiwn ychwanegol i reoli taliadau uniongyrchol.

Ni fydd y drefn hon yn addas i bawb sy’n derbyn taliadau uniongyrchol, ond bydd yn opsiwn i rai sydd am fwynhau’r manteision gallai mentrau cydweithredol gynnig iddynt.

Manylion pellach:

**Rebecca Newsome**

Swyddog Datblygu

Mentrau Cydweithredol dan Arweiniad Dinasyddion

Rebecca.newsome@disabilitywales.org